દિલ્હી પોલીસ કમિશનર (સી.પી.) પાસે વડાપ્રધાન નરેન્દ્ર મોદીને જાનથી મારવાની ધમકી વાળો એક અન્ય ઇ-મેલ આવ્યો છે. આ પહેલાં પણ કોઈએ સી.પી.ને મેલ મોકલી વડાપ્રધાનને જાનથી મારી નાખવાની ધમકી આપી હતી. આ બે ઇ-મેલ પછી દિલ્હી પોલીસમાં અફરાતફરી મચી છે. કેસને ગંભીરતાથી લઇને દિલ્હી પોલીસ સહિત અન્ય એજન્સીઓ તપાસમાં જોડાઇ છે. તપાસમાં એ શોધવાનો પ્રયાસ કરવામાં આવી રહ્યો છે કે કોણ આ પ્રકારના મેલ મોકલી રહ્યું છે? સ્પેશિયલ સેલ મેલ મોકલનારની શોધમાં લાગી છે. સાથે વડાપ્રધાનની સુરક્ષામાં તૈનાત એજન્સીઓને હાઇ એલર્ટ કરવામાં આવી છે. જો કે આ ઈ-મેલ પર દિલ્હી પોલીસ અધિકારીઓ કંઈ પણ જણાવવાથી ઇન્કાર કરી રહી છે.